Rozsudok Všeobecného súdu zo 14. januára 2026 – Froneri Bulgaria/EUIPO – Daesef (Krabica s vrchnákom)
(vec T-517/24)1
„Dizajn Európskej únie – Konanie o výmaze – Zapísaný dizajn Európskej únie predstavujúci krabicu s vrchnákom – Dôvody výmazu – Osobitý charakter – Odlišný celkový dojem – Novosť – Články 5 a 6 a článok 25 ods. 1 písm. b) nariadenia (ES) č. 6/2002 v znení pred nariadením (EÚ) 2024/2822“
Jazyk konania: angličtina
Účastníci konania
Žalobkyňa: Froneri Bulgaria EOOD (Sofia, Bulharsko) (v zastúpení: K. Gogov, advokát)
Žalovaný: Úrad Európskej únie pre duševné vlastníctvo (v zastúpení: J. Ivanauskas, splnomocnený zástupca)
Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: Daesef AD (Sofia, Bulharsko) (v zastúpení: E. Bojinova-Miller, advokátka)
Predmet veci
Svojou žalobou podanou na základe článku 263 ZFEÚ sa žalobkyňa domáha zrušenia a zmeny rozhodnutia tretieho odvolacieho senátu Úradu Európskej únie pre duševné vlastníctvo (EUIPO) z 30. júla 2024 (vec R 995/2023- 3).
Výrok rozsudku
Žaloba sa zamieta.
Froneri Bulgaria EOOD znáša svoje vlastné trovy konania a je povinná nahradiť trovy konania, ktoré vynaložila Daesef AD.
Úrad Európskej únie pre duševné vlastníctvo (EUIPO) znáša svoje vlastné trovy konania.
____________
1     Ú. v. EÚ C, C/2024/7041, 2.12.2024.